Enn eru nokkrir með réttarstöðu sakbornings í rannsókn lögreglu á morðinu í Úlfarsárdal . Að sögn Margeirs Sveinssonar , aðstoðaryfirlögregluþjóns hjá miðlægri rannsóknardeild lögreglunnar á höfuðborgarsvæðinu , er erfitt að segja til um hvenær rannsókn muni ljúka . Maðurinn féll af svölum fjölbýlishúss í Úlfarsárdal og úrskurðaður látinn við komuna á Landspítala . Fréttablaðið / Sigtryggur Ari Þriðjudagur 14. janúar 2020 Auglýsing Rannsókn á morðinu í Úlfarsárdal er enn í fullum gangi samkvæmt upplýsingum frá Margeiri Sveinssyni , aðstoðaryfirlögregluþjóni hjá miðlægri rannsóknardeild lögreglunnar á höfuðborgarsvæðinu . Að hans sögn er erfitt að segja hvenær henni muni ljúka . Maður á fimmtugsaldri var úrskurðaður í gæsluvarðhald vegna málsins en sagt hefur verið frá því í fjölmiðlum að fleiri hafi réttarstöðu sakbornings og segir Margeir að svo sé enn . Upphaflega voru fimm handteknir vegna morðsins , en fjórum sleppt daginn eftir . Mennirnir voru handteknir á vettvangi eftir að tilkynnt hafði verið um að maður hefði fallið fram af svölum í Úlfarsárdal . Maðurinn var fluttur á Landspítalann og úrskurðaður látinn við komuna þangað .